CELEX: 62011TN0667
Language: mt
Date: 2011-12-28 00:00:00
Title: Kawża T-667/11: Rikors ippreżentat fit- 28 ta’ Diċembru 2011 — Veloss and Attimedia vs Il-Parlament

25.2.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 58/15
            
         Rikors ippreżentat fit-28 ta’ Diċembru 2011 — Veloss and Attimedia vs Il-Parlament
   (Kawża T-667/11)
   2012/C 58/28
   Lingwa tal-kawża: l-Ingliż
   
      Partijiet
   
   
      Rikorrenti: Veloss International SA (Brussell, il-Belġju) u Attimedia SA (Brussell) (rappreżentant: N. Korogiannakis, avukat)
   
      Konvenut: Il-Parlament Ewropew
   
      Talbiet
   
   Ir-rikorrenti jitlobu li l-Qorti Ġenerali jogħġobha:
   
               —
            
            
               tannulla d-deċiżjoni tal-Parlament Ewropew li jagħżel l-offerta tar-rikorrenti sottomessa b’reazzjoni għas-sejħa għal offerti Nru EL/2011/EU “Traduzzjoni għall-Grieg” (1), bħala t-tieni fuq il-lista ta’ offerenti li ntagħżlu, ikkomunikata lir-rikorrenti permezz ta’ ittra tat-18 ta’ Ottubru 2011 u d-deċiżjonijiet kollha relatati meħuda sussegwentement mill-konvenut, inkluża dik li jagħti l-kuntratt rispettiv lill-ewwel offerent li ntagħżel;
            
         
               —
            
            
               tikkundanna lill-Parlament Ewropew jikkumpensa d-danni lir-rikorrenti għat-telf ta’ opportunità u għad-dannu lir-reputazzjoni fl-ammont ta’ EUR 10 000;
            
         
               —
            
            
               tikkundanna lill-Parlament Ewropew jbati l-ispejjeż legali u oħrajn inkorsi b’konnessjoni ma’ dan ir-rikors, anki jekk jiġi miċħud mill-Qorti Ġenerali.
            
         
      Motivi u argumenti prinċipali
   
   Insostenn tar-rikors tagħhom, ir-rikorrenti jinvokaw ħames motivi.
   
               (1)
            
            
               L-ewwel motiv, ibbażat fuq
               
                           —
                        
                        
                           li l-kumitat ta’ evalwazzjoni sistematikament ħallat il-kriterji ta’ għażla u ta’ għoti u l-fażijiet varji tal-proċedura tas-sejħa għal offerti;
                        
                     
         
               (2)
            
            
               It-tieni motiv, ibbażat fuq
               
                           —
                        
                        
                           li l-Parlament Ewropew kiser l-Artikolu 100(2) tar-Regolament Finanzjarju (2), billi ma kkomunikax lir-rikorrenti l-proposta finanzjarja tal-offerta li ntagħżlet, minkejja t-talba bil-miktub tagħhom;
                        
                     
         
               (3)
            
            
               It-tielet motiv, ibbażat fuq
               
                           —
                        
                        
                           diversi nuqqasijiet fil-metodu ta’ evalwazzjoni użat mill-kumitat ta’ evalwazzjoni u barra dan, filwaqt li qed tiġi kkuntestata l-kompożizzjoni ta’ dan tal-aħħar, nuqqas ta’ effettività minn naħa tiegħu;
                        
                     
         
               (4)
            
            
               Ir-raba’ motiv, ibbażat fuq
               
                           —
                        
                        
                           in-natura vaga u inadegwata tal-kriterji ta’ għażla u ta’ għoti u t-teħid inkunsiderazzjoni tal-kriterji li ma ġewx innotifikati lill-offerenti;
                        
                     
         
               (5)
            
            
               Il-ħames motiv, ibbażat fuq;
               
                           —
                        
                        
                           li l-kumitat ta’ evalwazzjoni naqas milli jitolbu l-prova tal-profil edukattiv u l-esperjenza fit-traduzzjoni tal-persunal tal-offerenti.
                        
                     
         
      (1)  ĠU 2011/S 56-090374
   
      (2)  Regolament tal-Kunsill (KE, EURATOM) Nru 1605/25, tal-25 ta’ Ġunju 2002, rigward ir-Regolament Finanazjarju applikabbli ghall-bagit generali tal-Komunitajiet Ewropej (ĠU Edizzjoni Speċjali bil-Malti, Kapitolu 1 Vol. 4 p. 74)